Mandagen U21-landsholdsudtagelse, hvor Pione Sistos forældre fejrede udsigten til sønnens debut i rødt og hvidt, vakte ikke kun opsigt i den lille danske andedam.

Pione Sistos dansende og syngende forældre skabte også overskrifter i England, Frankrig, Sverige, Irland, Italien, Belgien og sågar Peru.

Blandt andet en af verdens største sportsaviser, franske L’equipe, beretter om den festlige afbrydelse af pressemødet.

Også fodboldsitet 101greatgoals.com skriver om Sistos ”skøre” forældre.

Og endda i Peru er familien Sistos traditionelle fejring blevet en historie.

Pione Sisto har sudanske rødder, men har boet i Danmark siden han var to måneder gammel.

FC Midtjylland-spilleren har været efterårets helt store profil i Superligaen, og hans landholdsdebut har været længe ventet.